**ДЕКАНУ ФИЛОЗОФСКОГ ФАКУЛТЕТА**

**ИЗБОРНОМ ВЕЋУ ФИЛОЗОФСКОГ ФАКУЛТЕТА**

Веће Департмана за англистику Филозофског факултета у Нишу, на седници одржаној 7. јуна 2017. године усвојило је

**ОЦЕНУ РЕЗУЛТАТА НАУЧНОГ И ИСТРАЖИВАЧКОГ РАДА КАНДИДАТА**

Кандидаткиња др Милица Радуловић је од заснивања радног односа (1. фебруара 2002.) до сада објавила дванаест научних радова и два стручна рада, и учествовала са саопштењима на четрнаест научних скупова у земљи и иностранству. Што се објављених радова тиче, три рада су у часописима категорије М51 и један у часопису категорије M22. Три рада објављена су у тематским зборницима од националног и међународног значаја категорије M14. Три рада објављена су у националној публикацији категоријe М 53, a два рада представљају саопштења са научних скупова штампана у целини М 63. Такође, кандидаткиња је са саопштењима учествовала на дванаест научних скупова са међународним учешћем, и то у Нишу, Новом Саду, Београду и Херцег Новом, као и на два међународна научнa скупa, организованa у Севиљи (Шпанија) и у Санкт Петербургу (Русија).

У својим научним радовима др Милица Радуловић показује јасну оријентацију ка темама из прагматике, анализе дискурса, семантике и опште лингвистике, са јаком граматичком и семантичком подлогом. Примарно заинтересована за питања конструкције и интерпретације значења, др Радуловић је обрађивала теме везане за дискурс, почев од филозофских основа реторике, грајсовске прагматике и теорије релеванције, до конкретних анализа јавног дискурса, углавном политичког, на енглеском језику и контрастивно у односу на српски.

Што се cтручниx радовa тиче, кандидаткиња је објавила два превода, са енглеског на српски и са српског на енглески, а ради се о универзитским приручницима из области правних наука.

Ради стручног усавршавања из области примењене лингвистике, студија културе и лингвистике, др Милица Радуловић је учествовала на два међународна семинара (на Масариковом Универзитету у Брну, Чешка, а други на Универзитету у Бамбергу, Немачка) и на студијском боравку на Рурском Универзитету у Бохуму, Немачка.

На основу свега изложеног, Веће Департмана за англистику предлаже Изборном већу Филозофског факултета да донесе позитивну оцену резултата научног и истраживачког рада др Милице Радуловић, кандидаткиње за избор у звање доцент за ужу научну област Англистичка лингвистика (Анализа дискурса и Интегрисане вештине: развијање прагматичке компетенције) на Департману за англистику.

У Нишу, 7. јуна 2017.

Управник Департмана за англистику

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Милица Живковић

**ДЕКАНУ ФИЛОЗОФСКОГ ФАКУЛТЕТА**

**ИЗБОРНОМ ВЕЋУ ФИЛОЗОФСКОГ ФАКУЛТЕТА**

Веће Департмана за англистику Филозофског факултета у Нишу, на седници одржаној 7. јуна 2017. године усвојило је

**ОЦЕНУ АНГАЖОВАЊА КАНДИДАТА У РАЗВОЈУ НАСТАВЕ И РАЗВОЈУ ДРУГИХ ДЕЛАТНОСТИ ВИСОКОШКОЛСКЕ УСТАНОВЕ**

Кандидаткиња др Милица Радуловић активно учествује у развоју наставе и других делатности Департмана за англистику и Филозофског факултета у Нишу. Као лектор и виши лектор држала је различите типове лекторских вежби из енглеског језика на основним студијама у оквиру предмета Савремени енглески језик 2, 3, 4 и 6 и Енглески језик 4, а по потреби, била je ангажована и за извођење вежби из теоријских предмета Морфологија, Дескриптивна граматика и Семантика.

Била је секретар Депатмана за англистику 2008‒-2009. године, a била је и један од секретара и члан Организационог одбора конференције *Језик, књижевност, вредности,* одржане на Филозофском факултету у Нишу 27 – 28. априла 2012. године. Више пута yчествовала је у спровођењу пријемног испита (дежурање, прегледавање тестова).

Одлуком Наставно-научног Већа Филозофског факултета у Нишу 23.новембра 2016. године именована је за члана Комисије за признавање испита студентима са међународне размене за Департман за англистику, као и за координатора за међународну сарадњу за Департман за англистику.

Од децембра 2013. до новембра 2016. године била је члан тима за реализацију ТЕМПУС пројекта FUSE – Fostering University Services and Procedures for Full Participation in the European Higher Education Area, чији је носилац Универзитет у Нишу.

На основу свега изложеног, Веће Департмана за англистику предлаже Изборном већу Филозофског факултета да донесе позитивну оцену резултата које је др Милица Радуловић, кандидаткиња за избор у звање доцент за ужу научну област Англистичка лингвистика (Анализа дискурса и Интегрисане вештине: развијање прагматичке компетенције) на Департману за англистику, постигла у развоју наставе и развоју других делатности Филозофског факултета у Нишу.

У Нишу, 7. јуна 2017.

Управник Департмана за англистику

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Милица Живковић

**ДЕКАНУ ФИЛОЗОФСКОГ ФАКУЛТЕТА**

**ИЗБОРНОМ ВЕЋУ ФИЛОЗОФСКОГ ФАКУЛТЕТА**

Веће Департмана за англистику Филозофског факултета у Нишу, на седници одржаној 7. јуна 2017. године усвојило је

**ОЦЕНУ РЕЗУЛТАТА ПЕДАГОШКОГ РАДА КАНДИДАТА**

Током свог рада на Филозофском факултету од 1. фебруара 2002., кандидаткиња др Милица Радуловић je у својству лектора и вишег лектора држaлa лекторске вежбе из енглеског језика на основним студијама на предметима Савремени енглески језик 2, 3, 4 и 6 и Енглески језик 4. Такође је била ангажована за вежбе и на теоријским предметима Морфологија, Дескриптивна граматика и Семантика.

Радећи на бројним предметима и изводећи све типове језичких вежби на наведеним предметима Савремени енглески језик, како и на теоријским предметима, кандидаткиња др Милица Радуловић је наставу увек обављала веома организовано и савесно, уз детаљне припреме и одличну сарадњу са колегама на предмету, док је у контакту са студентима врло конкретна, предусретљива и објективна. На основу досадашњег рада на Департману за англистику, може се рећи да др Милица Радуловић показује изузетну способност за наставни рад на универзитетском нивоу. О квалитету педагошког рада кандидаткиње сведоче и високе оцене на студенским евалуацијама.

На основу свега изложеног, Веће Департмана за англистику предлаже Изборном већу Филозофског факултета да донесе позитивну оцену резултата педагошког рада др Милице Радуловић, кандидаткиње за избор у звање доцент за ужу научну област Англистичка лингвистика (Анализа дискурса и Интегрисане вештине: развијање прагматичке компетенције) на Департману за англистику.

У Нишу, 7. јуна 2017.

Управник Департмана за англистику

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

проф. др Милица Живковић